Geskiet, maar getroos | Netwerk24
Geskiet, maar getroos
Jy ken dalk daardie magteloosheid wanneer jy antwoorde moet probeer gee wat jyself nie het nie. 'n Goeie vriend van my is onlangs 'n paar keer geskiet in 'n ge­wapende rooftog by hul huis. Daar langs sy hospitaalbed het my hart vir hom gebreek. Skielik het ek die kaping onthou waarin ek self amper bokveld toe gestuur is. En al die nuutste berigte van ander mense wat geskiet en aangeval is. Maar toe onthou ek uit die bloute dat die pad van Jesus ook bloedbesmet was – sy eie. Sy aardse pad het doodgeloop teen 'n houtkruis in Jerusalem. Genadiglik het Hy dwarsdeur die dood en anderkant uit gestap. Hy is my hoop, en my vriend s'n. En elke ander gelowige s'n wat al 'n bitter beker moes leegdrink. Of wat steeds daaruit drink.
Nee, Jesus is nie net 'n vinnige pleister vir ons pyn nie. Hy is die Heer. Selfs al dra ons sy dood saam in ons eie liggaam soos wat 2 Korintiërs 4 leer, weet ons Hy loop saam. Al die pad. Vir altyd. – Stephan Joubert